Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: végelszámolásról szóló 2006. évi V. törvény 7. § (2) bekezdés).
Paragraph Index: 439

végelszámolásról szóló 2006. évi V. törvény 7. § (2) bekezdés). Itt kell jelenteni a hivatalos levelek címzettjének nevét, beosztását, illetve hivatali rangját, a Felügyelet kapcsolattartásért és az adatszolgáltatásért felelős személy nevét, azonosító adatait és elérhetőségeit, valamint a Hpt. 215/B. § (15) bekezdés alapján kijelölt fogyasztóvédelemi ügyekért felelős kapcsolattartó adatait, melyek kötelezően kitöltendőek. KTAHE2 Bejelentés- és engedélyköteles tisztségviselők A táblát a részvénytársasági formában működő hitelintézet esetén a következő tisztségviselőkre vonatkozóan kell kitölteni: ügyvezető(k)re, igazgatóság elnökére és tagjaira, felügyelő bizottság elnökére és tagjaira, szövetkezeti formában működő hitelintézet esetében az ügyvezető(k)re, az igazgatóság elnökére, valamint a felügyelő bizottság elnökére vonatkozóan (Hpt. 2. számú melléklet III. Egyéb meghatározások 25. pont a) és b) alpont). A hitelintézettel egyenértékű prudenciális szabályozásnak megfelelő, részvénytársasági vagy szövetkezeti formában működő pénzügyi vállalkozás esetén az ügyvezető(k)re, az igazgatóság elnökére, a felügyelő bizottság elnökére; az alapítványi formában működő pénzügyi vállalkozás esetén a kuratórium tagjaira, az ellenőrző testület elnökére illetve az ügyvezető(k)re vonatkozóan kell kitölteni a táblát. (Hpt. 2. számú melléklet III. Egyéb meghatározások 25. pont c) és e) alpont) A tábla gyűjtőblokkjaiban egyidejűleg több tisztségviselő bejelentésére van lehetőség. A bejelentésen túl ebben a táblában kell a tisztségviselők személyében, illetve adataiban történt évközi változást is jelenteni. Ha a tisztségviselő megbízatása, kinevezése visszavonásra került, akkor a tisztségviselőt a tisztség betöltésének vége dátum megadásával ki kell jelenteni. A Bejelentés oka cellában az alábbi kódok közül kell választani: „új”, „újraválasztás”, „megszűnés”, „megszűnés elhalálozás miatt”, „adatváltozás”, „adategyeztetés”. Változás esetén a változásban érintett vezető állású személy adatain túl minden esetben az intézmény vezető állású személyeinek aktuális teljes listáját is szerepeltetni kell. Ebben az esetben a Bejelentés oka cellában az „adategyeztetés” kódot kell kiválasztani. Az adatszolgáltatásban „igen” vagy „nem” válasszal kell jelölni, hogy a tisztségviselő vezető beosztásúnak minősül-e, elsőszámú vezető-e illetve, hogy az intézmény alkalmazottja-e. A Tisztség betöltésének alapja soron kell megjelölni, hogy a tisztségviselő a tisztségét „megválasztás” vagy „kinevezés” útján látja el. A Cégjegyzési joggal rendelkezik soron kell megjelölni, hogy a tisztségviselő rendelkezik-e cégjegyzési joggal, és ha igen, akkor azt „egyedül” vagy „közösen” gyakorolja. Amennyiben cégjegyzési joggal nem rendelkezik, azt a „nincs joga” szöveggel kell jelezni. A Tisztség betöltésének kezdete, a Tisztség betöltésének vége és az Újraválasztás dátuma cellák közül legalább az egyik kitöltése kötelező. KTAHE3 Tulajdonos adatai Ebben a táblában a hitelintézet minimum 1 % tulajdoni hányaddal rendelkező tulajdonosára vonatkozó adatokat a hitelintézetnek értelemszerűen kell kitöltenie, akár eredeti részesedésszerzésről, akár megváltozó (vétel vagy eladás) tulajdonlásról van szó. A tábla kitöltése kötelező, amennyiben az elmúlt 12 hónap folyamán az adott intézményben engedélyhez nem kötött tulajdonváltozás történt. A június 30-i állapotra vonatkozóan az adatlap abban az esetben is kötelezően kitöltendő, ha a tulajdonosi szerkezetben az elmúlt 12 hónap folyamán változás nem történt. A június 30-án fennálló tulajdonosi szerkezetet úgy kell jelenteni, hogy abból a különböző típusú tulajdonrészek egyértelműen megállapíthatók legyenek. Külön blokkban kell feltüntetni a közvetlen és közvetett tulajdonrészeket. Azt, hogy „közvetlen” vagy „közvetett” tulajdonlásról van szó, a Tulajdonlás típusa soron kell jelezni. A közvetett tulajdonrészre vonatkozóan a Hpt. 4. számú melléklete szerint átszámított végeredményt kell feltüntetni. Közvetett tulajdonlás esetén a köztes vállalkozásra vonatkozó azonosító adatokat is ki kell tölteni. Eseti jelentés beküldésének célja, hogy a Tulajdonos adatai mellett (értelemszerűen külön blokkban a természetes személyeket – KTAHE3101-KTAHE3199 – és jogi személyeket – KTAHE3201- KTAHE3299 –, mint tulajdonosokat) a tulajdonváltozásban érintett tulajdonrésznek a tulajdonváltozás előtti állapotát – pl. természetes személy esetén a KTAHE3101071- KTAHE3101078 – és magát a tulajdonváltozást rögzítse. A tranzakcióra vonatkozó információkat és adatokat a „Tulajdonváltozás időpontja…” sortól kezdődően kell megjeleníteni (pl. természetes személy esetén: KTAHE3101081- KTAHE3101088). Ha a Tulajdonváltozás típusa cellában vétel, eladás, stb. szerepel, akkor a Tulajdoni rész (% és Ft) sorokban a vett vagy eladott mennyiség jelenik meg. A tranzakció utáni összes tulajdoni rész a tranzakciót megelőző állapot és a tranzakció összesítéséből látható. A Tulajdonváltozás időpontja cellában vétel, eladás esetén a szerződés keltét, tőkeleszállítás, tőkeemelés esetén a közgyűlési határozat keltét kell feltüntetni. A Tulajdonváltozás típusa cellában kell szerepeltetni, hogy pl. vétel, eladás, tőkeleszállítás, tőkeemelés történt. Ebben a cellában kell feltüntetni továbbá az üzleti partner nevét, akivel a tranzakciót lebonyolította. Több partner esetén a neveket egymás mellett kell felsorolni. Amennyiben eladás történik, akkor az új tulajdonost és a tulajdont egy új ismétlőblokkban meg kell jeleníteni. KTAHE4 Minősített befolyás Ebben a táblában a minősített befolyással rendelkező tulajdonosra vonatkozó adatokat a hitelintézetnek értelemszerűen kell kitöltenie a minősített befolyású részesedés megszerzéséről, illetve változásáról (növekedés, csökkenés, megszűnés). A tábla kitöltése kötelező, amennyiben az adott intézményben az elmúlt 12 hónap folyamán a Hpt.

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes